దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
PF డబ్బులు విత్‌డ్రా చేస్తే ‘పన్ను’ బాదుడు.. మరి తప్పించుకోవడం ఎలా?
పీఎఫ్ డబ్బులు తీసుకుంటున్నాారా? మరి ట్యాక్స్ విషయం మీకు తెలుసా? ప్రావిడెంట్ ఫండ్ డబ్బులను మెచ్యూరిటీ కన్నా ముందే తీసుకుంటే పన్ను చెల్లించాల్సి ఉంటుంది. అయితే ఇక్కడ పన్ను పోటు తప్పించుకోవడానికి ఒక మార్గం ఉంది.
Samayam Telugu | Updated:
Oct 26, 2019, 12:34PM IST
PF డబ్బులు విత్‌డ్రా చేస్తే ‘పన్ను’ బాదుడు.. మరి తప్పించుకోవడం ఎలా?
హైలైట్స్
డబ్బు అవసరం అయ్యిందా? పీఎఫ్ డబ్బులు తీసుకోవాలని చూస్తున్నారా?
పీఎఫ్ విత్‌డ్రాపై ట్యాక్స్ పడుతుందనే విషయం మీకు తెలుసా?
అయితే పన్ను బాదుడు తప్పించుకునేందుకు ఛాన్స్ ఉంది
ఎంప్లాయీస్ ప్రావిడెంట్ ఫండ్ (ఈపీఎఫ్) అనేది ట్యాక్స్-ఫ్రీ ఇన్వెస్ట్‌మెంట్ సాధనం. రూ.1.5 లక్షల వరకు ఆదాయపు పన్ను మినహాయింపు పొందొచ్చు. అంతేకాకుండా పీఎఫ్ కంట్రిబ్యూషన్‌పై వచ్చే వడ్డీపై కూడా ట్యాక్స్ ఉండదు. అంతేకాకుండా మెచ్యూరిటీ సమయంలో విత్‌డ్రా చేసుకునే డబ్బులపై కూడా పన్ను ఉండదు.
రిటైర్మెంట్ అయిన తర్వాతనే పీఎఫ్ డబ్బుల్ని విత్‌డ్రా చేసుకోగలం. అయితే కొన్ని సందర్భాల్లో పీఎఫ్ డబ్బుల్ని మెచ్యూరిటీ కన్నా ముందుగానే తీసుకోవచ్చు. ఉపాధి కోల్పోవడం, పెళ్లి, చదువు, అనారోగ్యం, లోన్ రీపేమెంట్, భూమి కొనుగోలు, ఇంటి నిర్మాణం వంటి వాటి కోసం పీఎఫ్ డబ్బులను ముందుగానే తీసుకునే అవకాశముంది.
Also Read: నవంబర్ 1 షాక్ నుంచి ముందే తప్పించుకోండి.. 6 రోజులే మిగిలున్నాయ్!
ఇక్కడే ఒక ట్విస్ట్ ఉంది. పీఎఫ్ డబ్బుల్ని ఐదేళ్ల సర్వీస్ పూర్తి కాకముందే విత్‌డ్రా చేసుకుంటే పన్ను చెల్లించాల్సి ఉంటుంది. ఇన్‌కమ్ ట్యాక్స్ శ్లాబ్స్ ప్రాతిపదికన మీరు విత్‌డ్రా చేసే డబ్బుపై పన్ను పడుతుంది. పీఎఫ్ డబ్బులను ఆన్‌లైన్‌లో విత్‌డ్రా చేసుకోవచ్చు. ఈపీఎఫ్‌వో పోర్టల్‌కు వెళ్లి పీఎఫ్ డబ్బుల కోసం అప్లై చేసుకోవచ్చు.
Also Read: హెచ్‌డీఎఫ్‌సీ బ్యాంక్, ఎస్‌బీఐ, ఐసీఐసీఐ బ్యాంక్ అదిరే ఆఫర్లు.. బంగారం కొనుగోలుపై రూ.10,000 డిస్కౌంట్..!
అంతేకాకుండా పీఎఫ్ డబ్బుల కోసం అప్లై చేసుకున్న వారు ఆన్‌లైన్‌లోనే క్లెయిమ్ స్టేటస్‌ను తెలుసుకోవచ్చు. www.epfindia.gov.in పోర్టల్‌కు వెళ్లాలి. ఇకపోతే పీఎఫ్ అకౌంట్‌పై ఇప్పుడు 8.65 శాతం వడ్డీ రేటు లభిస్తోంది. కేంద్ర ప్రభుత్వం ఇటీవలనే వడ్డీ పెంపు నిర్ణయాన్ని అమలు చేసింది.